Baròmetre de l’ús del català a Internet – juliol 2020 – WICCAC\nLa Generalitat de Catalunya incompleix des de fa 10 anys les lleis del cinema i del Codi de consum. (Font: PxL)\nDivuit cotxes de Toyota, Lexus i SEAT ja tenen els manuals d’ús en català. (Font: PxL)\nSEAT Andorra ha incorporat versió en català a la seva web seat.ad, mentre que seat.es segueix només en castellà.\nLa firma de moda Punt Roma ha incorporat versió en català a la seva web.\nEl relator especial de l’ONU per a les Minories Nacionals demana que l’Estat espanyol respecti els drets lingüístics dels parlants de català. (Font: PxL i DGPL)\nPolítica Lingüística crea un catàleg de videojocs en català: VDJOC. (Font: DGPL)\nExigim a TV3 que aturi la castellanització de la cadena pública. (Font: PxL)\nUn total de 1.442 films i 1.884 capítols de 222 sèries subtitulats en català, balanç de set anys de col·laboració entre Política Lingüística i Movistar+. (Font: DGPL)\nActualització mensual del resum de situació del Baròmetre de l’ús del català a Internet de WICCAC a 31 de juliol del 2020.\nEl percentatge global d’ús del català és del 65,80% (alt), 0,04 punts percentuals superior al del mes anterior (65,76%).\nNotícies destacades del mes de juliol del 2020:\nLa Generalitat de Catalunya incompleix des de fa 10 anys les lleis del cinema i del Codi de consum. La Plataforma per la Llengua denuncia públicament la manca de voluntat del Govern català per aplicar aquestes normes aprovades pel Parlament, i que suposarien un avenç per als drets lingüístics dels catalans. La Generalitat de Catalunya no aplica ni fa complir, tal com estableix la llei, els articles de caràcter lingüístic de la Llei del Codi de consum i de la Llei del cinema aprovades pel Parlament de Catalunya ja fa 10 anys. En concret, els articles en matèria lingüística han esdevingut lletra morta pels successius governs que hi ha hagut durant aquest període: no han fet cas ni de les mateixes lleis, ni de les sentències del Tribunal Constitucional espanyol ni de les mocions aprovades pel Parlament de Catalunya, que l’instaven a aplicar-les. Més informació a la notícia de la Plataforma per la Llengua.\nDivuit cotxes de Toyota, Lexus i SEAT ja tenen els manuals d’ús en català. La Plataforma per la Llengua aconsegueix que tres marques de vehicles tradueixin els manuals al català, però la feina queda amagada per la negativa de les empreses a distribuir-los amb els vehicles, tal com estableix la llei. Gràcies a les gestions de la Plataforma per la Llengua, tres marques de cotxes ja han traduït al català els manuals d’ús o del propietari de 18 models de cotxes diferents. Les tres marques que tenen en català aquests manuals són Toyota, Lexus i SEAT. Això vol dir que al voltant de 10.000 pàgines estan a disposició del client en català en format digital als webs de les companyies. Més enllà d’aquestes marques, Ford, Honda, Nissan i el grup PSA (Peugeot, Citroën, Opel, etc.) també es van comprometre a disposar dels manuals en català ja aquest 2020, però de moment no ho han fet. Finalment, els grups Fiat Chrysler, Volvo i BMW han manifestat obertament a la Plataforma per la Llengua que no traduiran els manuals al català. Volkswagen no ha volgut mai atendre la Plataforma per la Llengua sobre aquest aspecte. Més informació a la notícia de la Plataforma per la Llengua.\nSEAT Andorra ha incorporat versió en català a la seva web seat.ad, mentre que seat.es segueix només en castellà. La web de SEAT Andorra ja disposa a partir del mes de juliol de la seva web en català seat.ad, on també es poden descarregar en català els catàlegs dels seus models de vehicles en pdf. Fins fa poc, des de seat.ad només s’accedia a una pàgina amb les dades del concessionari de SEAT a Andorra. Des de WICCAC celebrem aquest fet, però seguim demanant que la web seat.es, que és exclusivament en castellà, incorpori el català al més aviat possible per fer justícia als usuaris i consumidors catalanoparlants de l’Estat espanyol. De fet, seat.ad podria servir de base per fer la versió en català de seat.es. La Plataforma per la Llengua va publicar una interessant i documentada piulada sobre aquest tema.\nLa firma de moda Punt Roma ha incorporat versió en català a la seva web. Punt Roma, que té la seva seu central a Mataró, ha incorporat recentment versió en català a la seva web. Segons informa a la pròpia web, que fins ara tenia versions en castellà, portuguès, francès i anglès, Punt Roma té una important presència en el mercat de la moda femenina amb més de 400 establiments, dels quals 210 estan ubicats a Espanya, Portugal i Andorra i més de 200 establiments distribuïts en uns 27 països. Moltes de les seves botigues són en territoris de parla catalana.\nEl relator especial de l’ONU per a les Minories Nacionals demana que l’Estat espanyol respecti els drets lingüístics dels parlants de català. La Plataforma per la Llengua considera que l’informe del relator de l’ONU Fernand de Varennes “configura una bona fotografia de l’Estat espanyol, perquè en mostra les vergonyes pel que fa a la vulneració dels drets i la vexació que fa de les minories, una discriminació estructural de l’Estat”, segons el president de l’entitat. Òscar Escuder exigeix que “aquest informe serveixi a totes les institucions per constatar que en matèria de drets totes les minories de l’Estat espanyol ens trobem encara molt enrere”. Per això, “exigim que l’Estat reconegui que som una minoria de ple dret, cosa que fins ara nega, malgrat que el relator de l’ONU li ho ha demanat expressament. Més informació a la notícia de la Plataforma per la Llengua.\nLa Direcció General de Política Lingüística informa que Fernand de Varennes, relator especial sobre qüestions de les minories del Consell de Drets Humans de l’ONU ha denunciat amb contundència l’actitud de l’Estat espanyol envers el català en l’informe de la seva visita a Espanya. Per a l’elaboració de l’informe, Varennes es va entrevistar a Barcelona, el gener del 2019, amb la directora general de Política Lingüística, Ester Franquesa, que li va exposar la situació lingüística a Catalunya i les línies generals de la política i la legislació lingüístiques respecte al català, l’occità i la llengua de signes catalana i destaca que l’informe demana reforçar l’oficialitat del català i defensa la immersió lingüística. Més informació a la notícia Direcció General de Política Lingüística (DGPL) del Departament de Cultura de la Generalitat de Catalunya.\nPolítica Lingüística crea un catàleg de videojocs en català: VDJOC. La Direcció General de Política Lingüística ha creat VDJOC, una base de dades interactiva de videojocs que tenen l’opció de llengua en català, amb l’objectiu de mostrar-ne la disponibilitat, encara molt deficitària, impulsar-ne el consum i sobretot promoure que l’oferta en català d’aquests productes tecnològics sigui creixent. Actualment només un 5,5 % dels videojocs que es consumeixen a Catalunya són en català. Aquest aparador dels videojocs comercials disponibles en català s’actualitzarà permanentment. Els usuaris i les empreses poden fer arribar els jocs que poden ser incorporats a la base de dades a través d’aquest formulari. Més informació a la notícia Direcció General de Política Lingüística (DGPL) del Departament de Cultura de la Generalitat de Catalunya.\nVDJOC – Base de dades interactiva de videojocs que tenen l’opció de llengua en català\nFormulari ‘Proposa’ns un videojoc’\nExigim a TV3 que aturi la castellanització de la cadena pública. La Plataforma per la Llengua ha engegat una campanya a través del portal participatiu canvia.cat per demanar que TV3 recuperi la seva missió de difusió i promoció de la llengua catalana. D’aquesta manera, l’ONG del català vol fer pressió davant la deriva castellanitzadora que considera que ha agafat la televisió pública de Catalunya. Aquells usuaris que vulguin donar suport a la campanya han d’entrar al portal canvia.cat i signar la petició, fet que enviarà automàticament una carta al director de TV3 tot exposant-li aquesta reclamació. Més informació a la notícia de la Plataforma per la Llengua.\nSIGNA la campanya ‘Aturem la castellanització de TV3’\nUn total de 1.442 films i 1.884 capítols de 222 sèries subtitulats en català, balanç de set anys de col·laboració entre Política Lingüística i Movistar+. El Departament de Cultura, a través de la seva Direcció General de Política Lingüística, ha renovat un any més l’acord amb Movistar+ per incrementar l’oferta de continguts audiovisuals subtitulats en català en plataformes de distribució, especialment de productes de gran èxit, i fomentar l’hàbit de veure’ls en versió original subtitulats en català. L’acord s’ha renovat anualment des de 2014 i en aquest període Movistar+ ha subtitulat en català 1.442 films i 1.884 capítols de 222 sèries. A més, a partir de l’any 2017 també ha ofert sota demanda 109 pel·lícules que han estat doblades al català amb el suport de Política Lingüística per a l’estrena en sales de cinema, per a altres plataformes o per a formats físics de DVD i Blu-ray. Durant el 2019 s’han subtitulat 244 films, entre els quals destaquen Bohemian Rhapsody, Captain Marvel, Happy End, Spider-man Into The Spider-Verse, i Ralph Breaks The Internet. També s’han subtitulat 372 capítols de 43 sèries com Ray Donovan, The good fight, The Young Sheldon, True Detective, Castle Rock, Animal Kingdom o Riviera. Més informació a la notícia Direcció General de Política Lingüística (DGPL) del Departament de Cultura de la Generalitat de Catalunya.\nEl 78,9 % de les cadenes de supermercats que venen en línia ho fan en català (Direcció General de Política Lingüística (DGPL) del Departament de Cultura de la Generalitat de Catalunya, 14-7-2020)\nInstem les Corts Valencianes a fer una llei que blinde l’Oficina de Drets Lingüístics (Plataforma per la Llengua, 1-7-2020)\nL’entitat demana al govern que es persone com a acusació particular en els procediments en què s’instruïsca la possible vulneració dels drets lingüístics. La Plataforma per la Llengua està a la disposició de tota la ciutadania i reforça el seu servei de queixes per a atendre les peticions que la justícia impedeix fer a l’ODL.\nConsum en català: és el teu dret (Josep Maria Recasens a Via Empresa, 23-7-2020)\nLa Plataforma per la Llengua a la reunió de la directiva de l’ELEN (Plataforma per la Llengua, 24-7-2020)\nLa Plataforma per la Llengua es reuneix amb d’altres entitats lingüístiques europees en l’Steering Committee de l’European Language Equality Network (ELEN), la Xarxa Europea per a la Igualtat Lingüística.\nPolítica Lingüística crea una minisèrie de 21 vídeos per aprendre català (Direcció General de Política Lingüística (DGPL) del Departament de Cultura de la Generalitat de Catalunya, 3-7-2020)\nEster Franquesa: “El català és de tothom qui hi viu, tingui la llengua familiar que tingui. La nostra política lingüística aposta perquè el coneixement del català sigui universal. Calia posar el focus també en les persones que el volen aprendre i tenen poc bagatge acadèmic”\n“Com ho diries en català?”, nou joc interactiu per detectar i evitar manlleus innecessaris (Direcció General de Política Lingüística (DGPL) del Departament de Cultura de la Generalitat de Catalunya, 23-7-2020)\nLa viquipèdia en català s’obri al doblatge (Amical Wikimedia, 31-7-2020)\nMés de 200 persones treballen per redefinir les línies de treball del Consorci per a la Normalització Lingüística (Direcció General de Política Lingüística (DGPL) del Departament de Cultura de la Generalitat de Catalunya, 23-7-2020)\nLa transversalitat i la col·laboració són apostes clares per redefinir formats i procediments, tant en l’aprenentatge de la llengua com en el foment de l’ús.\nL’Institut d’Estudis Catalans, l’Acadèmia Valenciana de la Llengua i la Universitat de les Illes Balears signen un protocol de col·laboració per una normativa inclusiva i unitària (Institut d’Estudis Catalans, 16-7-2020)\nEl IEC, l’Acadèmia Valenciana i la Universitat de les Illes Balears signen un protocol per una normativa lingüística ‘inclusiva i unitària’ (VilaWeb, 16-7-2020)\nL’acord explicita la voluntat d’establir un model normatiu del català ‘unitari i respectuós’ amb les variants.\nEl Voluntariat per la llengua ha superat les 11.000 parelles formades en un any durant el 2019 i arriba actualment a més de 147.000 des de l’inici del programa (Direcció General de Política Lingüística (DGPL) del Departament de Cultura de la Generalitat de Catalunya, 7-7-2020)\nLa inclusió del català a Disney Plus és imminent, segons el Departament de Cultura (La República, 26-7-2020)\nLa Plataforma per la Llengua fa una crida a la prudència i a esperar que el calendari estigui tancat abans de celebrar res.\nComunicat en defensa del dret a la privacitat (Fundació .cat, 14-7-2020)\nLa Plataforma per la Llengua demana a Bankia millorar l’atenció en valencià (Plataforma per la Llengua, 22-7-2020)\nEls representants de la Plataforma per la Llengua s’han reunit amb Jaume Casas, director territorial de Bankia a València i Castelló, a fi de demanar-li una completa atenció a la clientela en valencià/català.\nPremis DonaTIC (Departament de Polítiques Digitals i Administració Pública, juliol 2020)\nTermini de presentació de la candidatura: del 19 de juny al 18 d’agost de 2020, ambdós inclosos.\nPer què els tribunals impedeixen la normalització del valencià? (Daniel Martín a ara.cat, 26-7-2020)\nEl TERMCAT tradueix al català la norma ISO 27000 de tecnologies de la informació (Direcció General de Política Lingüística (DGPL) del Departament de Cultura de la Generalitat de Catalunya, 22-7-2020)\nPresident Torra: “La llengua és de tots i per a tothom, i un factor de cohesió: normalitzem-ne l’ús social per prestigiar-la” (Direcció General de Política Lingüística (DGPL) del Departament de Cultura de la Generalitat de Catalunya, 6-7-2020)\nEl president demana “defugir” de polèmiques sobre la llengua i fer un esforç col·lectiu per esmenar “la seva situació delicada”\nLa percepció sobre la unitat de la llengua a Catalunya (Direcció General de Política Lingüística (DGPL) del Departament de Cultura de la Generalitat de Catalunya, 1-7-2020)\nArrenca el Correllengua 2020, que glossa la figura de Josep Carner (Coordinadora d’Associacions per la Llengua Catalana (CAL), 1-7-2020)\nEl Correllengua 2020 rep el suport institucional del territori (Coordinadora d’Associacions per la Llengua Catalana (CAL), 28-7-2020)\nLa CAL estableix vincles amb les comunitats catalanes d’arreu del món per donar a conèixer el Xerrem Junts i els Garbells de Llengua (Coordinadora d’Associacions per la Llengua Catalana (CAL), 2-7-2020)\nLa CAL busca persones voluntàries interessades a dinamitzar les trobades del Xerrem Junts a partir del mes de setembre (Coordinadora d’Associacions per la Llengua Catalana (CAL), 20-7-2020)\nDesprés de la nostra petició, s’instal·len senyals en valencià a Alacant (Plataforma per la Llengua, 7-7-2020)\nAl maig, la Plataforma per la Llengua va reclamar l’ús del valencià en la retolació d’informació urbana a la ciutat.\nL’Obra Cultural de Formentera serà la representació territorial de la Plataforma per la Llengua a l’illa (Plataforma per la Llengua, 7-7-2020)\nTrobada de germanor entre l’OCB de Formentera i la Plataforma per la Llengua Illes Balears (Plataforma per la Llengua, 24-7-2020)\nLa Plataforma per la Llengua Illes Balears es reuneix amb Claudia Cotaina, regidora de Normalització Lingüística d’Eivissa (Plataforma per la Llengua, 25-7-2020)\nFou una trobada productiva en què ambdues parts manifestàrem la voluntat d’unir esforços en favor de la normalització lingüística del municipi.\nExposem la pluralitat lingüística en una taula rodona amb universitaris alemanys (Plataforma per la Llengua, 17-7-2020)\nAquesta setmana, el secretari de la Plataforma per la Llengua, Francesc Marco, ha participat en una taula rodona al voltant del multilingüisme organitzada per la Universitat Humboldt de Berlín i l’Institut Ramon Llull.\nLa Plataforma per la Llengua planta una gran tomata a Eivissa per defensar la unitat de la llengua (Plataforma per la Llengua, 21-7-2020)\nPer reivindicar la unitat de la llengua, conscienciar la ciutadania i denunciar els intents de fragmentació que pateix el català, la Plataforma per la Llengua plantarà una tomata gegant.\nLa proposta també insta les institucions a cooperar per a afavorir la normalització de la llengua en tots els sectors.\nEl Corpus Textual Informatitzat de la Llengua Catalana de l’IEC s’actualitza (Institut d’Estudis Catalans (IEC), 28-7-2020)\nS’acaba de publicar el Glossari de termes gramaticals de l’Institut d’Estudis Catalans (Institut d’Estudis Catalans (IEC), 21-7-2020)\nQuan els de Vox es posen a fer de lingüistes… (Editorial de Vicent Partal a VilaWeb, 6-7-2020)\nEl nacionalisme espanyol vol fer arrelar la idea que el nacionalisme català, basc o gallec és un virus estrany, inoculat al poble pla per una mena de terribles científics socials que tenen la voluntat de crear un problema allà on no havia existit mai.\nDe corregir els barbarismes al 3XL, així és Tik Tok en català (Carlos Gil-Vernet, EFE – Nació Digital, 27-7-2020)\nLa història de la llengua catalana en nou rutes pels Països Catalans (Sebastià Bennasar a VilaWeb, 4-7-2020)\n‘Camins del Català’, creats per la direcció general de Política Lingüística, inaugura la ruta de les Homilies d’Organyà amb presència del president Torra a Montserrat.\nVicent Partal, elegit membre numerari de l’Institut d’Estudis Catalans (VilaWeb, 2-7-2020)\nLa Secció Filològica de l’Institut incorpora el director de VilaWeb, els professors Sandra Montserrat i Enric Ribes i l’escriptor Sebastià Alzamora.\nEl XIX Campus universitari de la llengua catalana es realitza en format digital (Institut Ramon Llull, 24-7-2020)\nL’audiència dels 6 principals digitals en català augmenta un 61% durant el confinament (Direcció General de Política Lingüística (DGPL) del Departament de Cultura de la Generalitat de Catalunya, 13-7-2020)\nFrederic Vergés Bartau, premi Robèrt Lafont de la Generalitat de Catalunya (Direcció General de Política Lingüística (DGPL) del Departament de Cultura de la Generalitat de Catalunya, 24-7-2020)\nPublicats al Diari Oficial de la Generalitat de Catalunya 300 termes nous incorporats al català (Direcció General de Política Lingüística (DGPL) del Departament de Cultura de la Generalitat de Catalunya, 16-7-2020)\nEl CUSC organitza la segona edició del curs «Els discursos sobre la promoció del català» en línia (Direcció General de Política Lingüística (DGPL) del Departament de Cultura de la Generalitat de Catalunya, 2-7-2020)\nTé el suport de la Direcció General de Política Lingüística.\n‘Barcelona a les mans’, primera guia turística en llengua de signes catalana (Direcció General de Política Lingüística (DGPL) del Departament de Cultura de la Generalitat de Catalunya, 15-7-2020)\nLa mobilitat sostenible, en un nou diccionari del TERMCAT (Direcció General de Política Lingüística (DGPL) del Departament de Cultura de la Generalitat de Catalunya, 15-7-2020)\nEl diccionari en línia ‘Termes del coronavirus’ s’actualitza i incorpora els equivalents en occità (Direcció General de Política Lingüística (DGPL) del Departament de Cultura de la Generalitat de Catalunya, 9-7-2020)\nEn l’última actualització s’hi han incorporat també els equivalents en occità (variant aranesa), gràcies a la col·laboració de l’Institut d’Estudis Aranesos i per iniciativa de la Direcció General de Política Lingüística i el Departament de Salut.\nVioleta Richart i Santiago Moese, guanyadors del XXII Premi literari Roc Boronat en llengua catalana (Direcció General de Política Lingüística (DGPL) del Departament de Cultura de la Generalitat de Catalunya, 8-7-2020)\nLa Direcció General de Política Lingüística dona suport al certamen literari des del 2011.\nEl ‘Diccionari dels ocells del món’ incorpora 745 noves denominacions (Direcció General de Política Lingüística (DGPL) del Departament de Cultura de la Generalitat de Catalunya, 8-7-2020)\nLa regressió lingüística dels tribunals espanyols (Moisés Pérez a El Temps, 5-7-2020)\nCicle Gaudí en línea (Plataforma per la Llengua, 10-7-2020)\nJa tenim guanyador del lot de productes del domini lingüístic! (Plataforma per la Llengua, 24-7-2020)\nMor Conxita Zendrera, l’editora que va catalanitzar Tintín (Jordi Cots a El Món, 31-7-2020)\nLa responsable d’Editorial Joventut ha mort als 100 anys després d’una llarguíssima carrera en l’edició infantil.\nEscola Valenciana critica el ‘setge judicial’ a la llengua i exigirà a Puig una llei d’igualtat lingüística (VilaWeb, 4-7-2020)\nBadenes diu que cal garantir els drets lingüístics dels catalanoparlants.\nNeix el primer portal de ‘youtubers’ docents en llengua catalana (dBalears, 21-7-2020)\nL’ASM difon un protocol d’actuació davant casos d’agressions lingüístiques (dBalears, 31-7-2020)\nMixa: ‘Com més booktubers en català siguem més diversitat tindrem’ (Fundació .cat, 7-7-2020)\nValentubers: el valencià com a llengua de creació a YouTube (Fundació .cat, 9-7-2020)\nMarta Meneu-Borja: “És important trobar una comunitat que fa el mateix que tu” (Fundació .cat, 14-7-2020)\nMarina Massaguer: ‘Els joves ja no busquen una comunicació unidireccional sinó participar i poder deixar un missatge a l’Instagram de Dulceida’ (Fundació .cat, 2-7-2020)\nEl valencià, absent als exàmens de conduir al País Valencià (Plataforma per la Llengua, 28-7-2020)\nUn ciutadà que havia demanat fer-lo en la seua llengua va ser convidat a marxar si no volia fer-lo en castellà.\nNeguen fer l’examen de conduir en català a un home: “Faci l’examen en castellà, que és la llengua oficial de l’estat” (La República, 29-7-2020)\nLa Plataforma per la Llengua ha demanat que s’investigui la manca d’impresos d’exàmens de permís de conduir en català després d’un nou atac de catalanofòbia d’un funcionari.\nL’ocupació a les TIC de Catalunya creix d’un 28% en un any (Jordi Goula a VilaWeb, 30-7-2020)\nEnmig de la forta destrucció de treball per la covid-19, el sector de Tecnologies de la Informació i la Comunicació augmenta d’un 8% els llocs de feina el segon trimestre.\nCEV Barcelona, l’escola oficial en animació 3D, videojocs i entorns interactius (Marc Celeiro a El Tecnològic, 28-7-2020)\nSaben que el català és oficial a les Balears?, per Bernat Joan i Marí (Noudiari.es, 20-7-2020)\nL’OCB dona el sus a la ‘Setmana pels drets lingüístics’ (dBalears, 17-7-2020)\nEscola Valenciana es reuneix amb À Punt per a demanar més contingut infantil i juvenil en català (VilaWeb, 1-7-2020)\nACPV i Escola Valenciana es reuneixen amb el director i el president del Consell Rector d’À Punt (Acció Cultural del País Valencià (ACPV), 20-7-2020)\nACPV i Escola Valenciana es reuneixen amb el director i el president del Consell Rector d’À Punt (Escola Valenciana, 20-7-2020)\nÀ Punt assegura a Escola Valenciana i ACPV que la llengua vehicular de la cadena és el català (VilaWeb – Europa Press, 20-7-2020)\nLa CVMC diu que un dels objectius fonamentals de la CVMC és precisament la promoció de la llengua.\nL’AVL demana l’ús preeminent del català en la programació d’À Punt (VilaWeb, 29-7-2020)\nPreocupa la possibilitat que la nova direcció dels mitjans públics vulguin canviar la lleu per a emetre continguts en castellà.\nAprendre la llengua amb humor (Institut Ramon Llull, 19-7-2020)\nSebastià Bennasar: ‘Quanta gent d’arreu del món sap que existeix el català pels vídeos de Miquel Montoro?’ (entrevista de Clara Ardévol a VilaWeb, 10-7-2020)\nEntrevista a l’escriptor i editor, que ha publicat el llibre ‘Miquel Montoro, el símbol d’una revolució vital?’, sobre el fenomen del ‘youtuber’ mallorquí i la situació del món rural a l’illa.\nLa immersió, el meu animal mitològic preferit (Mail Obert de Marta Rojals a VilaWeb, 14-7-2020)\nLa conformitat que ara es porta (Mail Obert de Núria Cadenes a VilaWeb, 22-7-2020)\nQuan el castellà copiava el català (I) (Ras i curt de Jordi Badia a VilaWeb, 3-7-2020)\n‘Cohete’, ‘añorar’, ‘guante’, ‘faena’, ‘correo’… són mots manllevats al català. El castellà té més de tres-cents mots que en el curs de la història ha copiat de la nostra llengua.\nQuan el castellà copiava el català (II) (Ras i curt de Jordi Badia a VilaWeb, 17-7-2020)\nMots com ara ‘papel’, ‘reloj’ i ‘viaje’ provenen del català; fins i tot ‘quijote’. Us oferim la segona tongada de catalanismes del castellà.\nNo hi haurà pau lingüística (Mail Obert de Pau Vidal a VilaWeb, 23-7-2020)\n«Vivim un moment crític de salut, diu el Departament d’ídem, i no sé si parlen de virus o de llengua. El conflicte lingüístic va en augment i l’estratègia d’ocultar-lo es revela cada dia més inoperant»\nLes llengües no evolucionen (Mail Obert de Pau Vidal a VilaWeb, 2-7-2020)\n«El veritable drama és que estem tan avesats a observar les qüestions lingüístiques amb el microscopi que no sortim de la roda de l’hàmster. Però els fenòmens socials s’entenen molt millor amb el telescopi»\nDigues com piules (taxonomia del nou opinaire) (Mail Obert de Pau Vidal a VilaWeb, 9-7-2020)\nAixò del català ara no toca (Ivan Solivellas a Núvol, 5-7-2020)\nHem arribat a un estat d’emergència lingüística que, tanmateix, per a alguns ‘no toca’\nEl drama no és la llengua (Àstrid Bierge a El Món, 1-7-2020)\n“TV3 no hauria de ser entesa com la televisió del Principat sinó com la televisió de la nació catalana i, per tant, del català”\nUn veí li diu que escrigui un anunci ‘en español’ i ella li respon que en català ja li ha anat bé (dBalears, 5-7-2020)\nGuerres d’assimilació (Julià de Jòdar a VilaWeb, 14-7-2020)\n«El lema de ‘primer, la independència’ és fonamental, en tant que llevadora d’una nova fase històrica que obligarà classes, estrats, sectors i entitats diversos a adoptar una posició clara respecte a l’ordre instaurat per un estat propi; no obstant això, cal fer-la aterrar, aquesta independència»\nTaula de diàleg (amb escolta il·legal) (Mail Obert de Pau Vidal a VilaWeb, 30-7-2020)\nVermut estiuenc a tres bandes sobre això nostre, amb algun pessic d’allò altre per tornar al mateix lloc.\nCinc sèries amb temàtica lingüística per a un estiu (post)pandèmic (Grup Estudi de Llengües Amenaçades (GELA), 22-7-2020)\n«Podem passar una bona estona després d’uns mesos atabaladors i accelerats. I alhora podem pensar sobre la manera com s’hi representen les llengües i les varietats lingüístiques»\nWICCAC2020-08-02T17:21:04+02:0031 de juliol de 2020|Llengua|Comentaris tancats a Baròmetre de l’ús del català a Internet – juliol 2020


Ingecal - Consultoria Medi ambient - ISO 14001, EMAS, ISO 50001, GRI...\nAssessorem per implantar i millorar els sistemes de gestió ambiental.\nAssessorem de forma integral la implantació de sistemes de gestió ambientals:\nAuditories internes de compliment legal ambiental (1a part).\nEstabliment de programes de millora contínua.\nEines LEAN: 5S (Ordre i neteja), KANBAN, Kamishibai, AMFE.\nDiagnosis ambientals inicials.\nInformes ambientals i memòries de sostenibilitat.\nAcompanyament en l’adhesió al programa d’Acords Voluntaris de l’OCCC.\nRe-enginyeria de sistemes de gestió ambientals.\nAnàlisis de Cicle de Vida.\nSIMA: Subministrament d’informació legal medi ambiental.\nProgrames de sensibilització ambiental i millora contínua.\nTramitació obligacions legals: declaracions de residus, DUCA, estudis de minimització de residus, …\nExternalització de la funció ambiental (manteniment i millora del sistema).\nGestió per processos i indicadors.\nMètodes per càlculs de la petjada de CO2.


Rob Hall, un mite de l'electrònica britànica, a la festa Polybius Trax de divendres | Barcelona Cultura\nRob Hall, un mite de l'electrònica britànica, a la festa Polybius Trax de divendres\n26-5-2015 Rob Hall, un dels grans de la música de ball, porta a la pista de Moog el bo i millor de l'electrònica britànica en una nova edició de la festa Polybius Trax en la qual també hi haurà un DJ local, el resident del club del carrer Arc del Teatre Gus van Sound (a la foto).\nI és que les festes que organitza Polybius Trax, un segell discogràfic dedicat a la música de ball i animat per Van Sound, van camí de convertir-se en tota una referència gràcies a l'anomenada dels seus convidats.\nDivendres, per exemple, portaran al Moog a un DJ amb majúscules que es va fer famós per punxar amb Autreche, el mític grup de música electrònica britànic que formen Rob Brown i Sean Booth. I és que si hi ha un nom imprescindible en el panorama electrònic anglès, és el de Rob Hall.\nAmb fama de tenir una de les millors punteries a l'hora de fer mescles i de tenir un gust exquisit a l'hora de triar la música que punxa, Hall aposta per una Intelligent Dance Music (IDM) plena de beats futuristes i del funk més retorçat. Escolteu-lo, si no és que no sou addictes ja a les seves sessions, i sabreu per què és un dels valors més sòlids del segell Skam, on militen els grans de l'electrònica britànica.\nAmb ell, Gus van Sound, creador dels segells Polybius Trax i Clásicos del Ruido juntament amb Der Kapitan, i un dels cent DJ's del món que cal conéixer, segons deia la revista anglesa FACT Magazine. Si voleu ballar fins a gastar la sola de les sabates amb la música que punxa, haureu de passar pel Moog, on és resident des de fa cinc anys.\nRob Hall i Gus van Sound protagonitzen la propera festa Polybius Trax a la sala Moog (Arc del Teatre, 3), el divendres, 29 de maig, a les 24 h. Entrada: 10 €


NOVA EDICIÓ DEL CARRER CULTURA JOVE A SANTA COLOMA DE FARNERS | Oficina Jove de la Selva\nNOVA EDICIÓ DEL CARRER CULTURA JOVE A SANTA COLOMA DE FARNERS\nDesprés de la gran acollida de la primera edició del cicle cultural ‘Carrer Cultura Jove’, l’àrea de Joventut de l’Ajuntament de Santa Coloma de Farners amb la col·laboració de l’àrea de Cultura i la Diputació de Girona impulsa una nova edició.\nEs tracta d’un cicle cultural enfocat especialment als i a les joves de Santa Coloma de Farners i de la comarca de la Selva, tot i que l’assistència serà oberta a tothom. En aquest sentit, cada últim cap de setmana de mes es realitzarà una activitat cultural o artística amb espectacles de tota classe i diferents disciplines, els quals tindran lloc a diversos espais públics i equipaments municipals.\nAquest projecte persegueix els objectius d’incrementar l’oferta cultural dirigida a les persones joves del municipi i de la comarca així com potenciar nous hàbits culturals i apropar l’accés del consum cultural al col·lectiu jove. Per aquest motiu tots els espectacles seran gratuïts.\nEl cicle s’iniciarà el pròxim dissabte 30 d’octubre a les 20.00h a l’Auditori amb una obra de teatre improvisat, Impro-show. Es tracta d’un espectacle d’humor, original i interactiu, en la que els actors i les actrius sortiran a escena sense guió i el públic decidirà què passarà. Podeu aconseguir les vostres entrades en aquesta pàgina web.\nTanmateix, el dia 27 de novembre a les 20.00h a l’Auditori tindrà lloc el concert amb l’artista Pau Vallvé. Per aconseguir les entrades ho podeu fer mitjançant aquesta pàgina web.


Càmping amb gossos a la Costa Brava - Inspira't - Campings In Girona\nVols anar de càmping a la Costa Brava o als Pirineus amb la teva mascota i no saps on fer-ho?, o quines activitats fer? Doncs estigues atent, perquè avui al blog Inspira’t et portem diverses propostes i una selecció dels càmpings on poder passar unes increïbles vacances amb el teu fidel amics de quatre potes.\nSabem que a vegades pot ser complicat organitzar unes vacances viatjant amb animals de companyia, per aquesta raó, els Càmpings de Girona t’ho posem fàcil amb el segell “Pet Friendly”, una insígnia que designa a tots aquells càmpings que admeten i ofereixen serveis especialitzats per a gossos.\nTens ganes de conèixer els càmpings Pet Friendly i descobrir totes les activitats amb gossos que podràs fer a la Costa Brava i als Pirineus? Segueix llegint i et descobrirem tot el que necessites saber!\nPlatges per gossos a la Costa Brava\nA la Costa Brava trobaràs més de 200 km de precioses platges i cales d’aigua turquesa rodejades d’un entorn natural increïble. Malgrat això, si viatges acompanyat del teu gos, només podràs accedir a algunes platges regularitzades amb permís d’accés per gossos.\nA l’Inspirat us les descobrim totes! Són les següents:\nPlatja del Rec del Molí (L’Escala)\nPlatja de Sant Jordi (Llançà)\nPlatja de les Barques (Colera)\nPlatja Gran (Port de la Selva)\nPlatja Port de la Vall (Port de la Selva)\nExcursions per les Vies Verdes\nLes Vies Verdes són una opció fantàstica per gaudir de la Costa Brava i els Pirineus gràcies als seus camins envoltats de natura i fàcil accés. Podreu trobar Vies Verdes repartides per totes les comarques gironines i si t’animes, podràs creuar de punta a punta tot el territori enllaçant rutes per aquests camins.\nLes Vies Verdes són perfectes per fer a peu o en bicicleta, i si tens ganes de fer una ruta amb el teu gos, podràs gaudir de fantàstiques passejades descobrint l’entorn d’un territori excepcional.\nRecordem que per aquests camins, cal portar els gossos lligats per evitar incidents amb altres usuaris de les Vies Verdes de Girona.\nUna altra activitat ideal per a fer amb gossos a les comarques de Girona, és descobrir l’entorn natural de l’Estany de Banyoles, tot fent la volta a l’Estany. Mentre passeges pels camins del seu voltant, podràs descobrir els increïbles paisatges i observar l’estany des de les múltiples passarel·les repartides al seu voltant.\nI això no és tot, el teu fidel amic de quatre potes, a més de poder xalar amb una bona passejada a l’aire lliure, disposarà d’un parc específic per a gossos ben a prop de l’Estany. Allà podrà córrer en llibertat i relacionar-se amb altres gossos.\nTant si hi vas al matí, com si hi vas a la tarda, des de l’Inspira’t us recomanem fermament, fer una visita a l’Estany de Banyoles per poder gaudir dels increïbles paisatges que amaga.\nVisita a pobles emblemàtics\nTot i ser una activitat més urbanita i menys atlètica per a la teva mascota, explorar els pobles més emblemàtics de la Costa Brava amb el teu gos pot ser una activitat molt enriquidora i apassionant.\nPodreu visitar els poblets amb més encant de la zona, com són els Pobles Medievals del Baix Empordà – Peratallada, Madremanya, Monells, Púbol, Corçà, entre d’altres – o altres pobles emblemàtics com Tossa de Mar, Llançà, Calella de Palafrugell, Empuriabrava, Cadaqués, entre molts d’altres.\nDeixeu-vos emportar per la màgia de la Costa Brava i si teniu ganes de visitar pobles d’interior o de muntanya, podeu dirigir-vos cap als Pirineus i descobrir més pobles amb encant com Besalú, Beget, Santa Pau, Castellfollit de la Roca i molts més!\nCàmpings “Pet Friendly” – Càmpings a la Costa Brava que admeten gossos\nPer últim, i com us dèiem a l’inici d’aquesta entrada; a la Costa Brava i als Pirineus, podreu trobar càmpings amb el segell Pet Friendly, que indiquen que es permet la pernoctació amb mascotes, a més d’oferir serveis especials per gossos.\nA més, els càmpings Pet Friendly ofereixen des de cartes restaurant especials per a gossos, a entorns fantàstics per poder passejar i gaudir d’uns dies increïbles en plena natura i aire lliure.\nA la Costa Brava podreu trobar 5 càmpings Pet Friendly:\nCàmping Cala Montgó (L’Escala)\nCàmping Port de la Vall (Port de la Selva)\nCàmping Esponellà (Esponellà)\nCàmping Castell Mar (Castelló d’Empúries)\nCàmping Lloret Blau (Lloret de Mar)\nAquí acabem aquesta nova entrada al blog Inspira’t i si vols més idees per anar de càmping amb gossos a la Costa Brava i als Pirineus, et recomanem seguir les nostres xarxes socials per inspirar-te amb més idees.


Impuls del distintiu “Lluçanès”\nEsdevenir un territori de referència, i posar el Lluçanès al mapa des del punt de vista empresarial i econòmic.\nCrear, desenvolupar i posar en valor la marca Lluçanès.\nIntegrar tots els sectors sota la creació de la marca i fet distintiu del Lluçanès.\nEl projecte busca crear la marca territorial del Lluçanès, aplicable a totes les activitats, productes i accions de promoció i reconeixement del territori i del seu paisatge.\nCreació de la marca i el fet distintiu: “Lluçanès” per fer servir des de tots els àmbits. Marca lligada al paisatge i amb vocació de crida, a nivell turístic, però també empresarial, econòmic i d’innovació.\nEl Lluçanès és un territori de referència, pel seu paisatge, les seves activitats i la seva història i identitat. Desenvolupar una “marca territorial” que pugui transmetre els valors del paisatge es planteja com una oportunitat tan pels sectors econòmics com per la promoció i conservació del paisatge local.\nAntecedents amb relació amb el projecte: Territoris Serens; Productes locals.